stanford-oval/wikipedia huggingface dataset:
George Biddell Airy
Elämäkerta > Tutkimus

Airyn aktiivisuus matemaattisia ja fysikaalisia kysymyksiä käsitelleenä kirjoittajana alkoi jo varhaisina vuosina. Jo ennen nimittämistä virkaan hän oli toimittanut kolme huomattavaa muistiota Royal Societyn julkaisuun Philosophical Transactions ja kahdeksan Cambrige Philosophical Societyyn. Cambridgen observatoriossa Airy osoittautui pian eteväksi organisoimaan asioita. Kun hän ryhtyi toimeen, laitoksen ainoa kaukoputki oli ohikulkukone, jolla hän omistautui tekemään mittauksia. Työskentelemällä järjestelmällisesti hän pystyi pitämään havaintonsa ajan tasalla ja julkaisi ne vuosittain aikalaisia hämmäs­tyttä­neellä täsmälli­syydellä. Vuonna 1833 Hugh Percy esitteli Cambridgen observatoriolle hienon 12-tuumaisen objektiivin, joka asennettiin Airyn suunnitelman mukaisesti ja hänen valvon­nassaan, joskaan se ei ollut valmis, ennen kuin hän vuonna 1835 muutti Greenwichiin.
Airyn tuolloin kirjoittamat tekstit käsittelevät sekä matemaattista fysiikkaa että tähtitiedettä. Edelliset käsittelevät varsinkin valoa koskeneita teoreettisia kysymyksiä, joita hänelle professorina pitämiensä luentojen pohjalta heräsi ja joista monet mainitaan erityisesti hänen tutkielmassaan On the Diffraction of an Object-Glass with Circular Aperture (Diffraktiosta muodoltaan ympyrä­mäisessä objektiivissa), sekä hänen julkaisemansa sateen­kaarta koskenut täydellinen teoria. Näistä tutkimuksista Royal Society myönsi hänelle Copley-mitalin vuonna 1831. Hänen tähän aikaan kirjoitta­mistaan tähtitiedettä koskeneista teksteistä tärkeimmät olivat hänen tutkielmansa Jupiterin massan määrittä­misestä, raporttinsa British Associationille tähti­tieteen kehityksestä 1800-luvulla sekä teos On an Inequality of Long Period in the Motions of the Earth and Venus (Maan ja Venuksen liikkeen epätasaisuudesta pitkällä aikavälillä).
Yksi luku hänen tarkasta ja opettavaisesta raportistaan oli omistettu tähti­tieteen kehityksen vertailulle Englannin ja muiden maiden välillä.  Vertailu oli vielä tuolloin Englannille huomattavan epä­edullinen, mutta Airyn omien töidensä ansioista epäsuhta myöhemmin pitkälti korjautui Englannin eduksi.
Elämäkerta > Tutkimus > Planeettojen liikkeiden epätasaisuudet

Airy havaitsi myös Venuksen ja Maan liikkeissä aiemmin tuntemattoman epä­tasaisuuden, mikä jossakin mielessä on hänen huomattavin saavutuksensa. Oikaistessaan lukuja Delambren planeetta­taulukoissa hän alkoi epäillä epätasaisuutta, josta niiden laatija ei ollut tietoinen. Syytä asiaan ei tarvinnut kauan etsiä: samassa ajassa, jossa Venus kiertää auringon ympäri kolme­toista kierrosta, Maa tekee niin tarkoin kahdeksan kierrosta, että erotus on vain pieni murto-osa Maan keski­määräisestä liikkeestä, ja vaikka tästä erotuksesta johtuva termi itsessään olikin hyvin pieni, voitiin integroimalla siihen liittyvä differentiaaliyhtälö johtaa luokkaa 2 200 000 oleva kerroin. Tästä Airy johtui päättelemään, että on olemassa merkittävä epä­tasaisuus, joka kestää jopa yli 240 vuotta. Asian selvittäminen oli toden­näköisesti työläin tehtävä, joka planeettateoriassa oli Airyn aikaan mennessä tehty, ja samalla ensimmäinen huomattava Englannissa tehty aurinko­kunnan kappaleiden liikkeitä koskevien taulukoiden parannus gravitaatiolain keksimisen jälkeen. Tunnustuksena tästä työstä hänelle myönnettiin vuonna 1833 Royal Astronomical Societyn kultamitali, jonka hän sai uudestaan vuonna 1846.
Elämäkerta > Tutkimus > Neptunuksen etsintä

Kesäkuussa 1846 Airy aloitti kirjeenvaihdon ranskalaisen tähtitieteilijä Urbain Le Verrierin kanssa, joka oli päätellyt, että Uranuksen kiertoliikkeen epäsäännöllisyydet johtuivat toistaiseksi havaitsemattomasta planeetasta. Tietoisena siitä, että Cambridgen tähtitieteilijä John Couch Adams oli esittänyt samanlaisia päätelmiä, Airy pyysi 9. kesäkuuta James Challista suorittamaan järjestelmällistä esitelmää siinä toivossa, että kunnia uuden planeetan löytämisestä tulisi briteille. Hänen kanssaan samasta kunniasta kuitenkin kilpaili berliiniläinen Johann Gottfried Galle, joka Le Verrieriltä saamiensa vihjeiden perusteella löysikin ensimmäisenä uuden planeetan, Neptunuksen. Vaikka toiseksi jäänyt Airy sai osakseen solvauksia sekä englantilaisilta että ranskalaisilta, koska hän ei ollut reagoinut Adamsin ehdotuksiin pikaisemmin, on myös väitetty, että Adamsin asiasta antamat tiedon­annot olivat epä­selviä ja hitaita ja edelleen, että uuden planeetan etsiminen ei kuulunut Astronomer Royalin tehtäviin.
Elämäkerta > Tutkimus > Maan keskitiheys

Yksi Airyn merkittävimmistä saavutuksista oli Maan keskimääräisen tiheyden määrittäminen.Vuonna 1826 hän oivalsi, että ongelma voitaisiin ratkaista tekemällä kokeita heilurilla sekä maan pinnalla että syvän kaivoksen pohjalla. Ensimmäisessä yrityksessään samana vuonna Dolcoathin kaivoksessa Cornwallissa hän epäonnistui, koska yksi hänen heilureistaan hajosi. Kaivoksessa sattuneen tulvan takia toinen yritys vuonna 1828 epä­onnistui, minkä jälkeen kesti useita vuosia, ennen kuin kokeen uusimiseen tarjoutui tilaisuus. Lopulta kokeet suoritettiin vuonna 1854 Hartonin rotkossa lähellä South Shieldsiä. Niiden välittömänä tuloksena havaittiin, että painovoima kyseisen 383 metrin syvyisen rotkon pohjalla oli 1/19286 suurempi kuin maan pinnalla. Tästä hän saattoi johtaa Maan keski­määräiseksi tiheydeksi arvon 6,566 g/cm³. Vaikka tämä arvo oli merkit­tä­västi suurempi kuin mitkään muut aikaisemmin mitatut, Airy saattoi oman huolellisuutensa ja täsmällisyytensä perusteella pitää tulosta hyvinkin kilpailukykyisenä muihin tieteentekijöihin verrattuna. Nykyisin hyväksytty arvo Maan keskimääräiselle tiheydelle on 5,517 g/cm³.
Elämäkerta > Tutkimus > Eetterin kulkeutumiskoe

Vedellä täytetyn kaukoputken avulla Airy suoritti vuonna 1871 kokeita sen selvittämiseksi, saiko Maa eetteriä kulkeutumaan mukanaan, minkä seurauksena valon taittuminen vedessä muuttaisi tähti­tieteellistä aberraatiota. Kuten kaikki muutkin samaa oletettua ilmiötä tutkineet, hän sai negatiivisen tuloksen.
Elämäkerta > Tutkimus > Kuun teoria

Vuonna 1872 Airy päätteli, että Kuuta koskevat teoriat voitaisiin käsitellä uudella tavalla, ja 71-vuotiaana hän ryhtyi tätä koskevaan suureen työhön. Yleinen kuvaus hänen menetelmästään julkaistiin Royal Astronomical Societyn julkaisussa Montly Notices, vol. xxxiv, No. 3. Sen muodostivat etupäässä Charles-Eugène Delaunayn saamat lopulliset arvot pituus- ja leveysasteelle sekä parallaksille, joista kuhunkin lukuun lisättiin symbolinen termi, jonka arvo oli määrättävä Kuun liikkeen perusteella.
Tässä muodossa kysymyksen käsittely oli numeerista, ja vaikka työn määrä oli niin suuri, että se olisi voinut säikäyttää nuoren miehen, sen yksityiskohdat olivat helppoja, ja suuren osan siitä olisi voinut suorittaa kuka tahansa ”laskupää”.
Tulokset julkaistiin vuonna 1886 Airyn ollessa 85-vuotias. Vähän sitä ennen häntä oli huolestuttanut se, että laskuissa saattaisi olla virheitä, ja sen vuoksi hän oli vielä tarkistanut ne. Mutta hänen voimansa eivät olleet ennallaan eikä hän koskaan kyennyt tutkimaan asiaa riittävästi. Vuonna 1890 hän kertoi, että jo laskujen alkuvaiheessa oli sattunut vakava virhe, ja totesi: ”Henkeni särkyi tässä työssä, enkä ole sen jälkeen koskaan halukkaasti palannut asiaan.”
Elämäkerta > Tutkimus > Tekninen mekaniikka > Jännitysfunktiomenetelmä

Vuonna 1862 Airy esitti uuden menetelmän materiaalin palkkeihin kohdistuvan jännityksen ja rasituksen käsittelemiseksi. Tätä menetelmää, jota joskus kutsutaan Airyn jännitysfunktiometodiksi, voidaan käyttää monien kaksi­uloitteisien ongelmien ratkaisemiseksi lujuusopissa. Esimerkiksi H. M. Westergaard käytti sitä määrittääkseen jännitys- ja rasituskentän murtumakohdan ympärillä, ja sen vuoksi menetelmä vaikutti osaltaan murtumia koskevan teorian kehittymiseen.
Elämäkerta > Tutkimus > Tekninen mekaniikka > Tay Bridgen onnettomuus

Airyltä kysyttiin neuvoja siihen, kuinka kovaan tuuleen tai kuinka korkeaan paineeseen olisi syytä varautua, kun Thomas Bouch 1870-luvulla suunnitteli Forthin vuonon ylittävää riippusiltaa rautatietä varten. Airy päätteli, että yli 10 paunan painetta neliöjalkaa kohti ei normaalisti esiintyisi, ja sen mukaisesti Bouch suunnittelikin sillan. Kovassa tuulessa kuitenkin saattaa esiintyä paljon suurempia paineita. Airy joutuikin kuulusteltavaksi, kun Tayn silta vuonna 1879 romahti, ja häntä arvosteltiin ankarasti antamansa neuvon vuoksi. Kuitenkin tuulen vaikutuksesta suuriin rakennelmiin tiedettiin vähän, ja asiaa tutkimaan asetettiin kuninkaallinen tutkimuskomissio.
Elämäkerta > Perhe

Heinäkuussa 1824 Airy tapasi kävelyretkellä Derbysheressä ”suuren kaunottaren” Richardia Smithin (1804–1875), jota hän kosi kaksi päivää myöhemmin. He menivät naimisiin vuonna 1830, sen jälkeen kun Airy oli saanut toimen Cambridgen observatoriossa.
Airyt saivat yhdeksän lasta, joista kolme vanhinta kuoli jo lapsina. Vanhin eloon jäänyt oli Wilfrid Airy, joka suunnitteli George Tomlinen observatorion Orwell Parkiin. Wilfridin tytär oli taiteilija Anna Airy.
Airy lyötiin ritariksi 17. kesäkuuta 1872. Hän siirtyi eläkkeelle vuonna 1881 ja asui sen jälkeen kahden avioituneen tyttärensä kanssa Croom's Hillillä lähellä Greenwichiä. Vuonna 1891 hän kaatui ja sai sisäisiä vammoja. Vammojen johdosta tehdyn kirurgisen leikkauksen jälkeen hän eli muutaman päivän.
Airy, hänen vaimonsa ja kolme ennen häntä kuollutta lastaan on haudattu Pyhän Marian kirkkoon Playfordiin, Suffolkiin.
Kunnianosoitukset

Airy nimitettiin Royal Astronomical Societyn puheenjohtajaksi neljä kertaa.
Airyn mukaan on nimitetty:
Airy, Marsin kraatteri., ja sen sisällä oleva pienempi kraatteri Airy-0, jonka sijainnin mukaan on määritelty Marsin nollameridiaani, samoin kuin Airyn teleskoopin mukaan on määritelty Maan nollameridiaani.
Airy, kuun kraatteri.
Airyn aaltoteoria, lineaarinen teoria gravitaatioaaltojen etenemisestä nesteen pinnalla.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George Biddell Airy
Aiheesta muualla

Online-luettelo Airyn muistiinpanoista (osa Greenwichin kuninkaallisen observatorion arkistoa Cambridgen yliopiston kirjastossa) (Arkistoitu – Internet Archive)
Kuvia tai muita tiedostoja aiheesta George Biddell Airy Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Tšekki  Australia  Alankomaat  Puola  Vatikaani 
Tieteilijät:  CiNii  MathSciNet  zbMATH 
Henkilöt:  Alankomaat  Deutsche Biographie  DDB  Structurae  Trove 
Muut:  SNAC 2  IdRef  Te Papa (New Zealand) 
Luonnos Airyn muotokuvaksi Popular Science Montly-lehdessä 1891
Nollameridiaani Greenwichissä
Karikatyyri George Biddell Airystä Vanity Fair -lehdessä marraskuussa 1875.
Alkuperäinen Tay Bridge pohjoisesta katsottuna
Tay Bridgen tuho
George Biddell Airy, (John Collierin maalaama muotokuva vuodelta 1883
Käännös suomeksi
Enyo

Enyon roomalainen vastine Bellona-jumalatar kuvattuna hopeakolikossa noin 1600-luvulla.
Etsattu printti otsikolla "Bellona palkintojensa päällä". 1540-1545, tekijöinä Léon Davent ja Francesco Primaticcio.
Enyo (m.kreik. Ένυώ) oli kreikkalaisessa mytologiassa sodan jumalatar. Hänen vastineensa roomalaisessa mytologiassa oli Bellona.
Enyon esiintyy usein Areen seuralaisena taisteluissa, ja hänen kerrottiin olleen joko tämän äiti, tytär tai sisar. Taisteluissa hän nautti verenvuodatuksesta, ja hänestä käytettiin epiteettiä kaupunkien tuhoaja.
Praksiteleen pojat veistivät Enyon patsaan Areen temppeliin Ateenassa.
Enyo oli myös yksi kolmesta graiasta.
9. maaliskuuta

9. maaliskuuta on gregoriaanisen kalenterin mukaan vuoden 68. päivä (69. päivä karkausvuonna). Vuodesta on jäljellä 297 päivää.
Nimipäivät

suomalainen kalenteri: Auvo, Edvin, Elvin
suomenruotsalainen kalenteri: Edvin, Alvin
ortodoksinen kalenteri: Rauli, Valeri
pohjoissaamenkielinen kalenteri: Ávvu
vanhemmissa kalentereissa: 40 Martyriä, Francisca, Hipparchus, Mechtild, Prudentius, Torbjörn
Tapahtumia

1776 – Adam Smithin teos An Inquiry into the Nature and Causes of the Wealth of Nations eli Kansojen varallisuus ilmestyi ensimmäisen kerran.
1796 – Napoleon Bonaparte avioitui ensimmäisen kerran Joséphine de Beauharnaisin kanssa.
1841 – Yhdysvaltain korkein oikeus päätti Amistadin tapauksessa (kaapattuja afrikkalaisia, jotka kaappasivat heitä kuljettaneen orjalaivan), että heidät oli otettu orjiksi laittomasti.
1900 – Saksassa naiset vaativat oikeutta osallistua yliopistojen pääsykokeisiin.
1945 – Toinen maailmansota: Tokion pommitus. Yhdysvaltain B-29 Superfortress -pommikoneet pommittivat Tokiota palopommein. Tulimyrskyssä kuoli yli 100 000 ihmistä.
1956 – Neuvostoliiton johtajaa Nikita Hruštšovia vastaan suunnatuissa georgialaisten Tbilisin mielenosoituksissa kuoli kymmeniä mielenosoittajia
1959 – Barbie-nukke esiteltiin.
1964 – Ensimmäinen Ford Mustang valmistui Ford Motor Companyn kokoonpanolinjalta.
1967 – Josif Stalinin tytär Svetlana Allilujeva loikkasi Yhdysvaltoihin.
1975 – Alaskan halki kulkevan öljyputkiston (Trans-Alaska Pipeline System, TAPS) rakentaminen alkoi.
1976 – 42 henkilöä kuoli kaikkien aikojen tuhoisimmassa hiihtohissionnettomuudessa Alpe Cermisissä, Italiassa.
1986 – Yhdysvaltain laivaston sukeltajat löysivät avaruussukkula Challengerin pahoin vaurioituneet miehistötilat, jotka sisälsivät kaikkien seitsemän astronautin ruumiit.
2004 – John Allen Muhammad sai kuolemantuomion osallisuudestaan Beltwayn tarkka-ampujahyökkäyksiin lokakuussa 2002. Lee Boyd Malvo tuomittiin elinkautiseen.
2015 – Helikopterionnettomuudessa sai surmansa 10 ihmistä Argentiinassa.
Aiheesta muualla

Kuvia tai muita tiedostoja aiheesta 9. maaliskuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
8. helmikuuta

8. helmikuuta on gregoriaanisen kalenterin mukaan vuoden 39. päivä. Vuodesta on jäljellä 326 päivää (karkausvuonna 327).
Nimipäivät

suomalainen kalenteri: Laina
suomenruotsalainen kalenteri: Rigmor, Lillemor, Moa
ortodoksinen kalenteri: Feodor, Heikki, Teo, Teppo, Teuvo, Sakari
pohjoissaamenkielinen kalenteri: Láidná
vanhemmissa kalentereissa: Berta, Eugenius, Helena, Laine, Malachias, Malakias, Malkki, Pellervo, Salomon
Tapahtumia

1587 – Skotlannin kuningatar Maria Stuart teloitettiin.
1692 – Massachusettsin Danversissa lääkäri ehdotti, että kahden kylän pastorin tyttären oireet saattoivat johtua noituudesta. Seurauksena olivat Salemin noitaoikeudenkäynnit.
1837 – Richard Johnsonista tuli ensimmäinen Yhdysvaltain senaatin valitsema Yhdysvaltain varapresidentti.
1855 – ”Paholaisen jalanjäljet” ilmaantuivat mystisesti Lounais-Englannissa Devonin kreivikunnassa.
1867 – Itävalta-Unkarin kaksoismonarkia perustettiin sopimuksella (Ausgleich).
1879 – Sandford Fleming ehdotti ensimmäisenä standardiajan ja 24 aikavyöhykkeen käyttöönottoa.
1900 – Yhdistyneen kuningaskunnan joukot hävisivät buureille Ladysmithissä Etelä-Afrikassa.
1904 – Venäjän–Japanin sota alkoi Port Arthurin laivastotaistelulla Japanin yllättäessä torpedohyökkäyksellä venäläiset Port Arthurissa, Kiinassa.
1915 – D.W. Griffithin kiistanalainen elokuva Kansakunnan synty ensi-illassa Los Angelesissa.
1960 – Kuningatar Elisabet II julisti, että hän ja hänen perheensä tunnetaan Windsor-sukuna ja että hänen jälkeläisensä ottavat sukunimen ”Mountbatten-Windsor”.
1968 – Alankomaiden ensimmäinen metrolinja avattiin Rotterdamissa.
1971 – NASDAQ aloitti osakekaupan.
1974 – Vietettyään 84 päivää avaruudessa ensimmäisen yhdysvaltalaisen avaruusaseman Skylabin miehistö palasi maahan.
1974 – KISS julkaisi ensimmäisen albuminsa.
1976 – Angolan sisällissota: Angolan Vapautuksen kansanrintama MPLA ilmoitti saaneensa haltuunsa sodan toisen osapuolen FNLA:n viimeisenkin tukikohdan.
1979 – Denis Sassou Nguesso tuli Kongon tasavallan presidentiksi ensimmäistä kertaa.
1989 – Independent Airin Boeing 707 törmäsi Santa Marian saaren vuoreen Azoreilla. 144 ihmistä sai surmansa.
1998 – Ensimmäinen naisten jääkiekko-ottelu olympialaisissa: Suomi–Ruotsi 6–0.
2004 – Helsinkiläinen Mira Salo valittiin uudeksi Miss Suomeksi.
2005 – Israel ja palestiinalaiset sopivat aselevosta.
2005 – Tanja Poutiainen voitti ensimmäisenä suomalaisena naisena mitalin (hopeaa suurpujottelussa) alppihiihdon MM-kisoissa.
NHL 15

| NHL 15 |
| --- | --- |
 Kansainvälisessä kansikuvassa on Boston Bruinsin Patrice Bergeron.
Kehittäjä:  EA Canada
Julkaisija:  EA Sports
Pelisarja:  NHL
Pelimoottori:  Ignite
Julkaistu:   9. syyskuuta 2014    11. syyskuuta 2014    11. syyskuuta 2014
Lajityyppi:  urheilu (jääkiekko)
Pelimuoto:  yksinpeli, moninpeli
Alusta:  PlayStation 3 PlayStation 4 Xbox 360 Xbox One
Jakelumuoto:  Blu-ray, DVD
Virallinen sivusto
Lisää peliartikkeleitaVideopelien teemasivulla
Infobox OK   : 
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Game Informer: 5.5/10 
Game Revolution: 4/5 
GameSpot: 5/10 
GamesRadar: 3.5/10 
IGN: 7/10 
Sveitsi-version kansikuvassa on Minnesota Wildin Nino Niederreiter.
NHL 15 on EA Canadan kehittämä ja EA Sportsin julkaisema  jääkiekkoaiheinen urheilupeli. Peli julkaistiin syksyllä 2014. Peli on ensimmäinen NHL-pelisarjan peli, joka julkaistaan kahdeksannen sukupolven konsoleille. Pelissä selostajina toimii NBC:n Mike Emrick ja Eddie Olczyk. Lisäksi kaukalon reunalla puhuu TSN:n Ray Ferraro. Pelin kansikuvaan valittiin Boston Bruinsin Patrice Bergeron, pelin Sveitsissä myytävässä versiossa kannessa on Nino Niederreiter. Demo julkaistiin 26. elokuuta 2014.
Peli sisältää ensimmäistä kertaa Vaasan Sportin. Pelissä ei ole Jokereita mukana, sillä KHL-sarja ei kuulu peliin.
Uudistuksia

Ensimmäistä kertaa pelissä on neljä tuomaria jäällä, areenoista on tehty realistisempia ja peli sisältää NBC-kanavan grafiikoita. Suurimmat uudistukset tulevat vain kahdeksannen sukupolven konsoleille, mukaan lukien 60 kuvan kuvataajuus. Pelin yleisöllä on neljä kertaa enemmän animaatioita kuin ennen.  Uuden sukupolven konsolit eivät sisällä aiemmista versioista tuttuja EASHL, GM Connected, Live the Life, eikä NHL 94 -pelimuotoja.  Myös uuden sukupolven konsoleista on jätetty pois: kauden pelaaminen, Winter Classic ja joukkueiden luominen. Verkkojoukkuepeli (online team play) lisättiin myöhemmin ilmaisena päivityksenä.
Uudistuksia > Uudistukset

12 Player NHL Collision Physics (myös PS3 ja Xbox 360)
Real Puck Physics: Parannellut kiekon fysiikat ja liikkeet.
Autenttiset Pelaaja & Varustemallit: pelaajamallin parannus, pelaajamalli ei ole enää yksi kappale, vaan on jaettu kolmeen osaan.
Pelaajien ennennäkemätön tunnistettavuus: Pelaajiin lisätty enemmän animaatioita, myös emootiot näkyvät.
Superstar Skill Stick: Paranneltu kiekonhallinta.
Autenttiset areenat: 28 NHL-areenaa mallinoituna yksityiskohtaisemmin. (Carolinan ja Chicagon puuttuvat) Pelin uuden konsolin versioissa ei NHL-areenoiden lisäksi löydy muita aitoja areenoita mallinoituina, mutta esimerkiksi Hartwall Arena niminen halli on pelissä.
Uusi Kommentaattoritiimi: Mike Emrick, Eddie Olczyk ja Ray Ferraro.  (myös PS3 ja Xbox 360)
NBC Sports Game Day Presentation: Tekee pelistä TV-lähetysmäisen, tuoden NBC -kanavan grafiikoita.
Living Crowds: Realistisempi yleisö.
Vision AI: Paranneltu pelaajien tekoäly.
Uusia joukkueita: Vaasan Sport, Djurgårdens IF, Adirondack Flames ja Lehigh Valley Phantoms. Peliin on lisätty myös ensimmäistä kertaa koko erotuomarinelikko, kun aiemmissa pelisarjoissa on jäällä liikkunut vain yksi päätuomari.
Liigat

NHL
AHL
CHL
OHL
QMJHL
WHL
Liiga
SHL
NLA
DEL
Extraliga
maajoukkueet (ei IIHF:n lisenssiä)
Aiheesta muualla

Gameinformer.com − 23 Things We Know About NHL 15 (englanniksi)
IGN Suomi: Haastattelussa Andy Agostini (NHL 15)
| n k NHL-pelisarja |
| --- | --- |
 NHL Hockey  93  94  95  96  97  98  99  2000  2001  2002  2003  2004  2005  06  07  08  09  10  11  Slapshot  12  13  14  15  Legacy Edition  16  17  18  19  20  21  22  23
Mikko Parikka

| Mikko Parikka |
| --- | --- |
 Mikko Parikka Jussi-gaalassa 2013.
Henkilötiedot
Syntynyt: 9. joulukuuta 1988 (ikä 36) Vantaa, Suomi
Ammatti:  näyttelijä
Puoliso:  Sara Parikka
Sukulaiset:  Jari Parikka (isä) Jarno Parikka (veli)
Näyttelijä
Aktiivisena:  2010–
Merkittävät roolit:  Jiri Viitamäki (Salatut elämät) 
Aiheesta muualla
IMDb 
Elonet
Mikko Parikka (s. 9. joulukuuta 1988 Vantaa) on suomalainen näyttelijä, juontaja ja amerikkalaisen jalkapallon pelaaja. Hän on näytellyt MTV3-kanavan saippuasarjassa Salatut elämät Jiri Viitamäkeä, joka on ollut sarjassa mukana vuodesta 2010.
Ura

Parikka osallistui syksyllä 2011 Tanssii tähtien kanssa -ohjelman kuudennelle tuotantokaudelle, jossa hän kilpaili tanssiparinaan tanssinopettaja Katri Mäkinen. He putosivat kilpailun seitsemännessä pudotuksessa juuri ennen semifinaalia. Vuonna 2018 Parikka kilpaili Fort Boyard Suomi -ohjelmassa. Heinäkuun 2019 hän  työskenteli NRJ-radiokanavan aamujuontajana.
Amerikkalaisen jalkapallon Vaahteraliigassa Parikka pelasi Vantaan TAFT:issa kausilla 2012 ja 2014.
Parikka on opiskellut teologiaa Helsingin yliopistossa vuodesta 2013. Vuoteen 2022 mennessä opinnot olivat kuitenkin jääneet ja vanhentuneet, sillä opintojen yhdistäminen työhön ja perhe-elämään ei onnistunut odotetusti.
Salattujen elämien lisäksi Parikka on nähty myös kesäteatteriesityksissä, kuten Karstulan kesäteatterin Kuningasjätkässä 2010.
Parikka on juontanut Bachelor Suomen tuotantokausia 2022 ja 2023.
Yksityiselämä

Parikka on naimisissa Salatuissa elämissä Peppi Puolakkaa näytelleen, sittemmin muun muassa bloggaajana työskentelevän Sara Parikan kanssa. Pari aloitti seurustelun vuonna 2009, ja he menivät naimisiin vuonna 2014. Pariskunnalla on vuosina 2014, 2015 ja 2020 syntyneet tyttäret. Perhe asuu Espoossa. Mikko Parikan isä Jari Parikka ja isoveli Jarno Parikka ovat jalkapalloilijoita.
Parikka on kotoisin Vantaan Korsosta.
Verosuunnittelu

Finnwatch julkaisi 4. syyskuuta 2023 tutkimuksen sosiaalisen median vaikuttajien harjoittamasta agressiivisesta verosuunnittelusta. Parikan yhdessä vaimonsa kanssa omistama yritys on yksi tutkimuksen kohteena olleista yrityksistä, joille on tehty yritysjärjestely verosuunnittelumielessä. Kyseisessä yritysjärjestelyssä luotiin uusi holdingyhtiö, jolle varsinaisen liiketoimintaa harjoittavan yrityksen osakekanta siirrettiin osakevaihdolla. Kyseinen järjestely kasvatti keinotekoisesti holdingyhtiön tasearvoa ja mahdollistaa suuremmat verovapaat osingot.
Filmografia > Elokuvat

| Vuosi | Elokuva | Rooli |
| --- | --- | --- |
| 2012 | Nightmare – painajainen merellä | Jiri Viitamäki |
| 2014 | Nightmare 2 – Painajainen jatkuu | Jiri Viitamäki |